**«Көркем еңбек пәнінде STEM және дизайн-ойлауды ықпалдастырудың маңызы»**

***Жуанышева Қаламқас Даулетовна,***

***Сауытбек Асель Алтынбекқызы***

*Көркем еңбек пәні мұғалімі
Алматы облысы, Қонаев қаласы*

*«№2 орта мектеп» МКМ*

Қазіргі заманғы білім беру жүйесінің басты мақсаты – оқушылардың теориялық білімін ғана емес, сонымен бірге олардың шығармашылық, зерттеушілік және инженерлік қабілеттерін дамыту. Бұл талаптар білім беру мазмұнын жаңартып, пәндерді пәнаралық ықпалдастыруды қажет етеді. Көркем еңбек пәнінде STEM (Science, Technology, Engineering, Mathematics) тәсілін, дизайн-ойлау элементтерін және ұлттық қолөнер дәстүрлерін біріктіру оқушылардың жан-жақты дамуына ықпал етеді. Мұндай интеграция өнер мен ғылымды, дәстүр мен заманауи технологияны сабақтастыруға мүмкіндік береді.

Білім беру жүйесінде шығармашылық пен практикалық дағдыларды дамыту маңызды. Көркем еңбек пәнінде STEM және дизайн-ойлауды ықпалдастыру оқушылардың ойлау көкжиегін кеңейтеді, ұлттық қолөнер элементтерін STEM тұрғысынан түсіндіру арқылы олардың мәдени-эстетикалық тәрбиесін жақсартады әрі практикалық шеберліктерін жетілдіреді. Сонымен қатар, бұл әдіс оқушыларды заманауи технологиялар мен инновациялар әлеміне енгізеді.

Ұсынылып отырған әдістемелік құрал дәстүрлі қолөнерді STEM және дизайн-ойлаумен ықпалдастырып, сабақ құрылымына жаңа мазмұн енгізеді. Жобалық оқыту, тәжірибелік тапсырмалар, модельдеу элементтері сабақтың тиімділігін арттырады және оқушылардың көпқырлы дамуына жағдай жасайды. Ұлттық өнерді заманауи технологиялармен байланыстыру оқыту үрдісін жаңартып, оқушыларды пәнге қызықтырады.

Бұл әдістемелік құрал педагогика, психология, өнертану және STEM білім беру саласындағы ғылыми зерттеулерге сүйеніп дайындалған. Теориялық тұжырымдар мен практикалық сабақ үлгілері үйлесімділігі құралдың ғылыми-әдістемелік тұтастығын қамтамасыз етеді.

Құралдың басты мақсаты – көркем еңбек пәнінде STEM, дизайн және қолөнерді ықпалдастырудың тиімді жолдарын ұсыну, мұғалімдерге әдістемелік қолдау көрсету және оқушылардың шығармашылық әлеуетін дамыту.
 Міндеттері:

STEM тәсілінің мазмұны мен көркем еңбек пәнінде қолдану ерекшеліктерін ашу;

Дизайн-ойлау элементтерін көркем еңбек тапсырмаларымен ұштастыру жолдарын анықтау;

Қолөнер бұйымдарын қазіргі заман талаптарына сай жетілдіру әдістерін сипаттау;

Пәнаралық байланысты жүзеге асыру тәсілдерін көрсету;

Мұғалімдерге сабақ үлгілері мен жобалар әзірлеу;

Қалыптастырушы бағалау мен жетістік критерийлерін ұсыну;

Қауіпсіздік ережелері мен цифрлық ресурстарды қолдану бойынша нұсқаулар беру;

Оқушылардың шығармашылық, инженерлік және зерттеушілік қабілеттерін дамыту.

STEM тәсілін көркем еңбек сабағында қолдану;

Дизайн және қолөнерді сабақтастыра отырып жобалық оқыту;

Оқушылардың шығармашылық және зерттеушілік қабілеттерін дамыту;

Ұлттық өнерді заманауи технологиялармен ықпалдастыру;

Бағалау мен нәтижелерді анықтаудың жаңа формаларын енгізу.

Көркем еңбек пәнінде STEM және дизайн-ойлауды ықпалдастыру оқушылардың жан-жақты дамуына мүмкіндік беретін инновациялық бағыт. Бұл тәсіл ұлттық мәдениет элементтерін сақтай отырып, заманауи технологиялар мен білім беру талаптарына сай оқытуға жол ашады. Мұғалімдерге арналған әдістемелік құралдар осы үрдісті тиімді жүзеге асыруға негіз болады және білім беру сапасын арттыруға ықпал етеді.